Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 688/14/3304	Nové Mesto nad Váhom, 23.3.2015
EEČ : 2-24-5-2015

U Z N E S E N I E

Trestná vec:	obvinený XXXXX 
Prečin:	prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona

Rozhodol: 	prokurátor Okresnej prokuratúry Nové Mesto nad Váhom
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
vedené na tom skutkovom základe, že obvinený XXXXX, dňa 2. 9. 2014 v presne nezistenej čase od 10:00 hodiny do 11:00 hodiny XXXXX odcudzil z voľne položenej dámskej kabelky dámsku peňaženku s osobnými dokladmi XXXXX, nar. 30. 3. 1948, finančnou hotovosťou 7,-€ a platobnou kartou Visa Clasic k bankomatovému účtu číslo XXXXX vedenému v XXXXX, vzápätí dňa 22. 9. 2014 v čase okolo 10:30 hodiny z bankomatu XXXXX. umiestneného na XXXXX XXXXX uskutočnil výber hotovosti použitím odcudzenej karty vo výške 20,-€, čím XXXXX, XXXXX spôsobil škodu vo výške najmenej 27,-€ odcudzením vecí a výberom hotovosti

, lebo obvinený nebol v čase činu pre nepríčetnosť trestne zodpovedný

Odôvodnenie:
Uznesením vyšetrovateľa PZ OKP OR PZ XXXXX číslo ČVS:ORP-380/VYS-NM-2014zo dňa 4. 9. 2014 bolo začaté trestné stíhanie vo veci prečinu neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona na tom skutkovom základe ako je uvedené vo výrokovej časti citovaného uznesenia.
Uznesením vyšetrovateľa PZ OKP OR PZ XXXXX číslo ČVS:ORP-380/VYS-NM-2014 zo dňa 24. 11. 2014 bolo rozhodnuté o stíhaní obvineného XXXXX za prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona na tom skutkovom základe, ako je uvedené vo výrokovej časti citovaného uznesenia.
V priebehu vyšetrovania bol vykonaný výsluch obvineného XXXXX a svedkyne poškodenej XXXXX.
Svedkyňa poškodená XXXXX popísala miesto a okolnosti, za ktorých zistila stratu peňaženky. Popísal aj osobu, o ktorej a mala podozrenie, že jej peňaženku zobrala.
Obvinený XXXXX popísal okolnosti, za ktorých získal platobnú kartu a následne uskutočnil výber.
Na základe príkazu sudcu pre prípravné konanie OS XXXXX vydal dňa 26. 11. 2014 bolo vykonané vyšetrenie duševného stavu obvineného XXXXX.
Uznesením vyšetrovateľa PZ OKP OR PZ XXXXX číslo ČVS:ORP-380/VYS-NM-2014 zo dňa 2. 12. 2014 boli do konania pribratí znalci  z odboru psychiatrie, ktorý vypracovali znalecký posudok.
Zo záverov znaleckého posudku vyplýva, že obvinený v čase spáchania skutku trpel a v súčasnej dobe trpí nevyliečiteľnou duševnou chorobou, mentálnou retardáciou. V čase spáchania skutku nemohol vzhľadom na svoj duševný stav rozpoznať nebezpečnosť svojho konania a svoje konanie ovládať.
Obvinený XXXXX teda nebol v čase činu pre nepríčetnosť trestne zodpovedný.
Obvinený v súčasnej dobe nie je schopný v dostatočnej miere chápať zmysel trestného konania. Pobyt obvineného z psychiatrického hľadiska nie je pre spoločnosť nebezpečný.
Znalci navrhujú, aby bolo obvinenému XXXXX uložené ochranné psychiatrické liečenie ambulantnou formou. Liečbou možno ovplyvniť len komplikácie duševnej choroby a predísť riziku páchania podobnej trestnej činnosti, lebo samotná mentálna retardácia je nemenná.  
Podľa § 215 ods. 1, písm. e) Trestného poriadku prokurátor zastaví trestné stíhanie, obvinený nebol v čase činu pre nepríčetnosť trestne zodpovedný. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Jaromír Prokeš
prokurátor